open-index/open-wikipedia-markdown huggingface dataset:
Drahomíra Ondrová

**Drahomíra Ondrová** (rod. Garecová; * 31. august 1947, Rapovce) je vysokoškolská pedagogička.

## Životopis
Jej otec bol Juraj Garec, matka Mária rod. Datková a manžel František Ondro.

Študovala na Strednej všeobecnovzdelávacej škole vo Zvolene, 19651970 na Filozofickej fakulte UPJŠ v Prešove (odbor angličtina - ruština), 1977 PhDr., 1991 CSc. Absolvovala postgraduálne štúdium na Univerzitách v Prahe a Olomouci, vedecké študijné pobyty na viacerých anglických univerzitách. V roku 19701976 pôsobila na Katedre germanistiky a romanistiky na Pedagogickej fakulte v Banskej Bystrici ako odborná asistentka, 19771991 na Katedre cudzích jazykov VŠE v Banskej Bystrici ako odborná asistentka, vedúca anglickej sekcie, 19921995 na Štátnej jazykovej škole ako vedúca anglického oddelenia, od 1995 pôsobí na Katedre medzinárodnej komunikácie Fakulty politických vied a medzinárodných vzťahov Univerzity Mateja Bela v Banskej Bystrici ako vedúca anglického oddelenia, garant anglického jazyka, zástupca vedúceho Katedry, prodekanka.

V publikačnej činnosti sa venovala tvorbe anglicko-slovenských slovníkov, autorka 5 monografických štúdií a slovníkov, 10 vedeckých štúdií, 6 vysokoškolských učebníc, vystupovala na domácich a zahraničných konferenciách, posudky, recenzie, citácie v Bibliografických odkazoch UMB, v Zborníku Právnickej fakulty UMB a v iných zborníkoch a prácach. Členka Slovenskej a Českej asociácie učiteľov anglického jazyka, Európskej asociácie učiteľov anglického jazyka, Britskej rady, Európskej asociácii amerických štúdií, Komisie pre udeľovanie štipendií.

## Literatúra
* Who is Who v Slovenskej republike

## Externé odkazy
* 

Kategória:Slovenskí vysokoškolskí pedagógovia
Kategória:Osobnosti z Rapoviec
Pavel Ondrus

Prof. PhDr. **Pavel Ondrus**, DrSc. (* 19. máj 1919, Pitvaroš, Maďarsko – † 8. marec 1980, Bratislava) bol jazykovedec, vysokoškolský pedagóg.

## Rodina
* otec Štefan Ondrus
* matka Alžbeta, rodená Némethová
* manželka Mária, rodená Gondová
* deti: Zuzana Ondrejová, Peter Ondrus
       
## Životopis
V rokoch 1930-1936 študoval na gymnáziu v Nových Zámkoch, v rokoch 1936-1937 v Banskej Bystrici a v rokoch 1937-1938 v Kežmarku. Od roku 1939 pracoval ako administratívny pracovník na Ministerstve školstva a osvety v Bratislave (až do roku 1941). V rokoch 1940-1944 študoval na Filozofickej fakulte Slovenskej univerzity v Bratislave. Po skončení vysokoškolského štúdia pôsobil ako profesor na gymnáziách v Piešťanoch (1944–1946), v Bratislave (1946–1948) a v Dunajskej Strede (1948-1949). V rokoch 1949–1980 pracoval ako vysokoškolský učiteľ na Katedre slovenského jazyka a literatúry Filozofickej fakulty UK v Bratislave, ktorej vedúcim bol v rokoch 1977-1980. 

Bol členom mnohých vedeckých  spoločností doma i v zahraničí: tajomník (1960–1963) a druhý podpredseda (1963–1966) Združenia slovenských jazykovedcov pri SAV, podpredseda Slovenskej jazykovednej spoločnosti pri SAV (1976–1980), člen Vedeckého kolégia SAV pre jazykovedu a vedy o literatúre a umení (1962–1974), člen medzinárodnej komisie pre jazykové kontakty pri Medzinárodnom komitéte slavistov (1976–1980).  

Venoval sa slovenskej i slovanskej dialektológii, výskumu slovenského spisovného jazyka, metodike jeho vyučovania  a onomastike. Bol členom redakčnej rady Celokarpatského dialektetického atlasu. Bol autorom učebníc slovenského jazyka, lexikológie, gramatických a morfologických príručiek.

## Ocenenie
V roku 1965 dostal pamätnú medaila k 20. výročiu oslobodenia ČSSR Za zásluhy v boji proti fašizmu. V roku 1969 bol vyznamenaný striebornou medailou UK, v roku 1973 medailou Univerzity Martina Luthera v Halle. V roku 1979 dostal ocenenie zaslúžilý školský pracovník.

## Dielo
* *Stredoslovenské nárečia v Maďarskej ľudovej republike* (Bratislava, 1956)
* *Prehľad slovenskej dialektológie* (Bratislava, 1961)
* *Morfológia spisovnej slovenčiny* (Bratislava, 1964)
* *Výskum slovnej zásoby slovenských nárečí* (Bratislava, 1966)
* *Číslovky v súčasnej spisovnej slovenčine* (Bratislava, 1969)
* *Vetný rozbor v príkladoch* (Bratislava, 1971)
* *Slovenská lexikológia II* (Bratislava, 1972)
* *Kapitoly zo slovenskej morfológie* (Bratislava, 1978)
* *Dejiny slovenského jazyka a dialektológia* (Bratislava, 1979)
* *Súčasný slovenský spisovný jazyk. Lexikológia* (Bratislava, 1980)

## Literatúra
* Kto bol kto v histórii Banskej Bystrice 12552000
* ONDRUS, Pavol. In: 

## Externé odkazy
* 
* Súborná personálna bibliografia slovenských slovakistov a slavistov na vvv.juls.savba.sk 

Kategória:Narodenia v 1919
Kategória:Úmrtia v 1980
Kategória:Slovenskí jazykovedci
Kategória:Slovenskí pedagógovia
Kategória:Slovenskí autori náučnej literatúry
Edmund Oravec

**Edmund Oravec** (*  Rožňava) bol slovenský pedagóg.

## Životopis
Učiteľ klasických jazykov, literárne činný, stredoškolský profesor (od. roku 1904). Riaditeľ evanjelického gymnázia v Banskej Bystrici (1916-1919).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti z Rožňavy
Štefan Oravec

**Štefan Oravec** (* 10. december 1914, Opatová† 18. november 1973, Banská Bystrica) bol slovenský funkcionár KSČ, verejný činiteľ.

## Životopis
Vedúci odboru štátnej administratívy SKV KSS v Banskej Bystrici.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Členovia KSČ/KSS
Hermína Orfanidesová

**Hermína Orfanidesová** (iný zápis priezviska: **Orphanidesová**; pseudonymy: **Cilka**, **Cilka z Hýb**, **Marína Sirotská**, **Milka**, **Tabita**; * 22. november 1853, Hybe, Rakúske cisárstvo – † 28. apríl 1916, Banská Bystrica, Rakúsko-Uhorsko) bola slovenská poetka, spisovateľka detskej literatúry a zberateľka ľudových zvykov, piesní a povestí.

## Život
Narodila sa v rodine Ľudovíta Samuela Orfanidesa a Zuzany Amálie rod. Kleinovej. Základnú školu navštevovala vo svojom rodisku v Hybiach. Vedomosti si dopĺňala samoštúdiom, čítaním kníh, časopisov a novín z miestnej cirkevnej knižnice. Bývala v Hybiach, na sklonku svojho života sa presťahovala k bratrancovi Karolovi Orfanidesovi do Banskej Bystrice.

## Tvorba
Už v mladosti prejavila sklon písať verš. Debutovala v roku 1887 v *[[Slovenské pohľady (1881)|Slovenských pohľadoch]]* básňou na národnobuditeľský motív. Okrem *Slovenských pohľadov* prispievala veršami do *[[Priateľ dietok|Priateľa dietok]]* (18891890). Vo veršoch sa inšpirovala hybskými folklórnymi zvykmi a tradičnými témami osobnej lyriky. V rukopise ostala zbierka básní, ktoré pripravovala na podnet Rehora Urama-Podtatranského. Venovala sa zbieraniu a zapisovaniu liptovských zvykov, piesní a povestí.

## Referencie
* 

## Externé odkazy
* 

Kategória:Slovenskí spisovatelia
Kategória:Slovenskí básnici
Kategória:Ženy v slovenskej literatúre
Kategória:Ženy v poézii
Kategória:Osobnosti z Hýb
Fedor Ormis ml.

náhľad|Hrob Fedora Ormisa a jeho manželky v banskobystrickom evanjelickom cintoríne
**Fedor Ormis ml.** (* 19. február 1906, Bingula - † 17. marec 1983, Banská Bystrica) bol slovenský právnik, cirkevný hodnostár.

Jeho otec bol Fedor Ormis st., matka Amália rod. Fábryová a brat Ján Vladimír Ormis.

## Životopis
Vyštudoval právo, cirkevný hodnostár evanjelickej a.v. cirkvi, dozorca Západného dištriktu. Spoluautor novej cirkevnej ústavy. Politicky prenasledovaný, pre angažovanosť v cirkvi musel opustiť miesto prednostu Krajského súdu a pracoval ako úradník v banskobystrických vodárňach, zbavený aj iných cirkevných hodností (1959). Počas 2. svetovej vojny, účastník SNP a protifašistického odboja.

## Literatúra
* Evanjelici v dejinách slovenskej kultúry

## Externé odkazy
* 

Kategória:Cirkevní hodnostári
Kategória:Slovenskí právnici
Fedor Ormis st.

**Fedor Ormis st.** (* 26. február 1871, Revúca† 5. júl 1924, Binguľa) bol slovenský evanjelický kňaz, národnokultúrny pracovník. Pseudonym: Srémac.

Jeho otec bol Samuel Ormis, matka Mária rod. Poloncová, syn Fedor Samuel Ormis ml., Ján Vladimír Ormis a manželka Amália rod. Fábryová. 

## Životopis
Študoval na gymnáziu v Banskej Bystrici, potom poslucháč evanjelickej teológie v Bratislave, 1897 vysvätený za kňaza. Farár binguľsko-erdevíckej cirkvi v Srbsku. Tu sa zaslúžil o výstavbu chrámov, ako seniorálny zapisovateľ vydal tlačou zápisnice koncentu z 1904 a 1905, prispieval do slovenskej tlače, pracoval na udržovaní a prehlbovaní národného a slovenského povedomia medzi dolnozemskými Slovákmi. Pôsobil v Iloku, Chorvátsko v rokoch 1920 – 1921.

## Literatúra
* *[[Evanjelici v dejinách slovenskej kultúry]]*
* *[[Slovenský biografický slovník]]*

## Externé odkazy
* 

Kategória:Slovenskí evanjelickí kňazi
Kategória:Osobnosti z Revúcej
Ján Vladimír Ormis

**Ján Vladimír Ormis** (* 3. jún 1903, Bingula – † 18. apríl 1993, Bratislava) bol slovenský literárny historik, bibliograf. Pseudonym: Abstemius, Dr. J.O., Jaroslav, Laik, Sriemsky.

Jeho otec bol Fedor Ormis st., matka Amália rod. Fábryová a brat Fedor Ormis ml.

## Životopis
Študoval na maďarskom gymnáziu v Banskej Bystrici (19141918), právo v Záhrebe (19221924). Roku 1927 vyštudoval právo na Právnickej fakulte UK a neskôr roku 1944 vyštudoval dejiny moderných literatúr a slovanskú filológiu na Filozofickej fakulte UK. Po právnickej praxi v Banskej Bystrici a vo Zvolene, pracovník Matice slovenskej v Martine (1930). Prednosta prezídia SAV (1949), odborný pracovník Literárnovedného ústavu SAV (1950), Ústavu Slovenskej literatúry (19531963). Jeho odborný záujem sa sústreďoval na národné a kultúrne pohyby medzi dolnozemskými Slovákmi. Venoval sa slovenskej bibliografii, redaktor knižného vydania Riznerovej Bibliografie písomníctva slovenského, autor doplnkov, knižne vyšla pod názvom Doplnky a opravy k Riznerovej bibliografii (1972). Vo výskumnej práci sa zameral najmä na slovenskú literatúru 19. storočia. Autor stoviek štúdií a článkov v odborných periodikách, v ktorých sa sústredil na spresňovanie a doplňovanie biografickobibliografických a literárnych faktov, osobitnú pozornosť venoval dejinám dolnozemských Slovákov. Zaslúžil sa o vydanie diel viacerých slovenských spisovateľov (S. Chalupka, J. Záborský, P.O. Hviezdoslav, M. Kukučín, J.G. Tajovský a i.), ktoré doplnil doslovmi a poznámkovým aparátom.

## Dielo
* *Zo slovenskej minulosti národnej a literárnej* (1932)
* *Zo života slovenského* (1933)
* *Kultúrne snahy Slovákov v Juhoslávii* (1935)
* *Pamäti dolnozemského buditeľa* (1937)
* *Ľudovít Štúr* (1955)
* *Slovník slovenských pseudonymov* (1944)
* *Bibliografia Jána Kollára* (1954)
* *Bibliografia Ľudovíta Štúra* (1958)
* *Doplnky a opravy k Riznerovej bibliografii* (1972)
* *O reč a národ. Slovenské narodné obrany z rokov 1832-1848* (SAV, Bratislava 1973)
* *Literárna činnosť Jozefa Maliaka* 

## Referencie

## Literatúra
* *[[Evanjelici v dejinách slovenskej kultúry]]*
* *[[Slovník slovenských spisovateľov 20. storočia]]*

## Zdroj
* 

Kategória:Slovenskí literárni historici
Kategória:Slovenskí bibliografi
Kategória:Slovenskí právnici
Kategória:Pochovaní na Národnom cintoríne v Martine
Kategória:Absolventi Právnickej fakulty Univerzity Komenského v Bratislave
Kategória:Absolventi Filozofickej fakulty Univerzity Komenského v Bratislave
Ignác Országh

**Ignác Országh** (* 2. jún 1844, Kláštor pod Znievom – † 2. apríl 1900, Abramová-Laclavá) bol slovenský podnikateľ a statkár.

Jeho otec bol Ján Országh, matka Jana rod. Capková a manželka Augusta rod. Peťková, brat Juraj Országh.

## Životopis
Študoval na gymnáziu 18581865 a 18651867 teológiu v Banskej Bystrici (neukončil). Statkár v Laclavej, 1879 spoluzakladateľ a akcionár firmy Bratia Országh vo Varšave. Účastník slovenského národného hnutia, člen direktória Tatra banky v Martine, 1883 zakladajúci člen Muzeálnej slovenskej spoločnosti.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike pokrstený ako Ignácz Országh

Kategória:Osobnosti z Kláštora pod Znievom
Kategória:Slovenskí podnikatelia
Kategória:Slovenskí múzejníci
Kategória:Slovenskí bankári
Kategória:Pochovaní na Národnom cintoríne v Martine
Ján Országh (kňaz)

**Ján Országh** (* 19. máj 1816, Lazany† 22. október 1888, Turčiansky Ďur) bol slovenský rímskokatolícky kňaz, cirkevný hodnostár a národnokultúrny dejateľ.

Jeho otec bol Ján Országh a matka Anna Országhová.

## Životopis
Teológiu študoval v Banskej Bystrici a v Pešti, 1839 vysvätený za kňaza. V rokoch 18391844 kaplán na viacerých miestach v banskobystrickej diecéze, 18441949 študijný prefekt a profesor cirkevného práva na bohosloveckom seminári v Banskej Bystrici.

Aktívne sa zúčastňoval národnokultúrneho pohybu, angažoval sa v príprave Memoranda národa slovenského, zakladajúci člen, 18631866 druhý podpredseda Matice slovenskej, podporovateľ a mecén gymnázia v Kláštore pod Znievom, pôsobil v Spolku svätého Vojtecha. Nadaný rečník, znalec histórie, propagátor slovenskej tlače.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike pokrstený ako Joannes Orszak

Kategória:Slovenskí rímskokatolícki kňazi
Kategória:Osobnosti z Kláštora pod Znievom
Kategória:Cirkevní hodnostári
Kategória:Matica slovenská
Kategória:Slovenskí pedagógovia
Kategória:Slovenskí vysokoškolskí pedagógovia
Jozef Országh (podnikateľ)

**Jozef Országh** (* 19. január 1836, Ležiachov – † 22. marec 1925, Varšava-Kobyłka) bol slovenský podnikateľ, obchodník.

## Rodina
* otec Tomáš Országh
* matka Anna rod. Pjahúnová
* manželka Paulína rod. Kruszewska 

## Životopis
V roku 1849-1857 študoval na gymnáziu v Banskej Bystrici. Statkár v Laclavej, 1879 spoluzakladateľ firmy Bratia Országh vo Varšave. Funkcionár slovenskej kolónie vo Varšave, rusofil. Od 1914 účastník zahraničného čs. odboja v Rusku,  spolupracovník Národnej rady čs.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike pokrstený ako Josephus Orszak

Kategória:Slovenskí podnikatelia
Kategória:Osobnosti z Ležiachova
Kategória:Slovenskí obchodníci
Kategória:Narodenia v 1836
Karol Orfanides

**Karol Orfanides** (Orphanides) (* 1836, Vyšná Boca – † 3. február 1884, Banská Bystrica) bol slovenský  pedagóg a botanik.

## Životopis
Učiteľ jazykov a správca dievčenskej ľudovej školy v Banskej Bystrici (18661884). Zaoberal sa aj botanikou.

## Literatúra
* *[[Malý slovenský biografický slovník]]*

## Externé odkazy
* 

Kategória:Narodenia v 1836
Kategória:Úmrtia 3. februára
Kategória:Úmrtia v 1884
Kategória:Slovenskí pedagógovia
Kategória:Osobnosti z Vyšnej Boce
Kategória:Slovenskí botanici
Šimon Organista

**Šimon Organista** (* Banská Štiavnica) bol slovenský maliar.

## Životopis
Pôsobil ako maliar, bol mešťanostom Banskej Štiavnice (doložený 1718). Presťahoval sa do Banskej Bystrice, kde ho prijali za mešťana (po 1735).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí maliari
Kategória:Osobnosti z Banskej Štiavnice
Juraj Országh

**Juraj Országh** (* 6. september 1850, Kláštor pod Znievom, Rakúske cisárstvo, dnes Slovensko† 4. júl 1926, Kláštor pod Znievom, Československo) bol slovenský podnikateľ, obchodník, statkár a činiteľ kultúrnych spolkov.

Narodil sa v rodine obchodníka Jána Országha a jeho manželky Jany, rod. Capkovej. Mal staršieho brata Ignáca. V rokoch 18561861 navštevoval ľudovú školu v Laclavej a v rokoch 18611869 študoval na gymnáziu v Banskej Bystrici. Pôsobil ako statkár v Lazanoch. V roku 1879 spolu so svojim bratom vo Varšave založil akciovú spoločnosť Bratia Országh. Angažoval sa v slovenskom národnom hnutí, za čo naňho dopadla perzekúcia uhorských úradov. Bol zakladajúcim členom Muzeálnej slovenskej spoločnosti, funkcionárom Živeny a účastníkom akciovej spoločnosti Lipa v Martine. Zosobášil sa a mal jedného syna, Bohuslava (? – 1935), ktorý bol taktiež statkárom.

## Referencie

## Externé odkazy
* 
* Záznam o narodení a krste v matrike

Kategória:Osobnosti z Kláštora pod Znievom
Kategória:Slovenskí kultúrni pracovníci
Kategória:Slovenskí obchodníci
Kategória:Slovenskí múzejníci
Kategória:Slovenskí podnikatelia
Kategória:Slovenskí statkári a veľkostatkári
Adolf Svätopluk Osvald

**Adolf Svätopluk Osvald** (* 12. máj 1839, Banská Bystrica – † 4. júl 1876, v bitke pri Sremskej Rači) bol  spisovateľ, novinár, redaktor. Pseudonym: A.Sv. Bystrický, Detvan, A.S.Pohronský, Turanský, Turský, Urpinov, Urpinský

## Rodina
* otec Jozef Osvald
* matka Zuzana rod. Solváňová
* manželka Karla rod. Macháčková

## Životopis
Základné a stredoškolské vzdelanie získal v Banskej Bystrici, 1863 – 1866 študoval filozofiu na univerzite v Prahe. Roku 1862 pisár pri stoličnom súde v Banskej Bystrici, neskôr redaktor v Prahe, na Slovensku a v Budapešti. Dobrovoľník v  srbsko-tureckej vojne, padol v boji. Príslušník generácie okolo almanachu Napred. Básnickou tvorbou sa zaradil do prúdu epigónskej poštúrovskej tvorby. Autor veršovaných povestí, biografických profilov, politických komentárov, úvah  a spravodajských príspevkov v slov. čes. a nem. časopisoch. Prekladateľ z nemčiny, poľštiny a maďarčiny.

## Literatúra
* Slovenský biografický slovník

## Externé odkazy
* Záznam o narodení a krste v matrike farnosti Banská Bystrica; záznam číslo 75; pokrstený ako Adolphus Joannes Nepomuk Oszvald
* 

Kategória:Slovenskí spisovatelia
Kategória:Slovenskí novinári
Karol Ožvoldík

**Karol Ožvoldík** (* 23. január 1919, Kopčany – † 18. október 1944, Šváb – Široké Lúky – dnes časť Krupiny) bol slovenský dôstojník, protifašistický bojovník a partizán.

## Rodina
* otec Július Ožvoldík
* matka Amália rod. Štetinová
* manželka Emília rod Gáfriková 

## Životopis
V rokoch 19401942 Študoval na vojenskej akadémii v Banskej Bystrici. Potom pôsobil ako príslušník slov. armády. Veliteľ horskej kanónovej batérie v Raslaviciach. Po vypuknutí SNP sa odmietol podriadiť rozkazu o odzbrojení a prešiel s jednotkou k partizánskemu zväzku Alexander Nevský. Padol v boji po začiatku generálnej ofenzívy proti SNP, keď jeho batéria videla boj proti skupine Schill v úseku Prenčov – Krupina. In memoriam povýšený na kpt.

## Pamiatky
* pamätník na mieste, kde padol v boji s ďalšími spolubojovníkmi; po ňom je pomenovaná ul. v Bratislave

## Literatúra
* Kto bol kto v histórii Banskej Bystrice 12552000
* Slovenský biografický slovník

## Externé odkazy
* 

Kategória:Osobnosti SNP
Kategória:Osobnosti z Kopčian
Alojz Peierberger

**Alojz Peierberger** (Paierberger, Payerberger) (* Slovensko) bol staviteľ a architekt.

## Životopis
Staviteľ a architekt v Banskej Bystrici (1900 – 1930).

## Stavby
### Porges Palota
náhľad|Porges Palota: pohľad zo strany Polikliniky
náhľad|Porges Palota: pohľad zo strany dvora
náhľad|Porges Palota: pohľad z Hornej ulice

Porges Palota je historická budova v centre mesta Banská Bystrica, v bezprostrednej blízkosti Obchodného Domu PRIOR, situovaná na rohu Kukučínovej a Hornej ulice.

Budova bola postavená v roku 1912 a v tom istom roku bola odovzdaná do užívania. Jej staviteľmi boli manželia Porgesovci. Nanešťastie sa nedočkali jej dokončenia, pretože obaja zomreli v priebehu výstavby. Po ich smrti bola stavba predaná manželom Seidnerovcom za 800-tisíc korún.

Dnes sa v nej nachádzajú rôzne predajne a služby, kedysi však budova slúžila ako nájomný dom. Byty boli slnečné, priestranné, vzdušné, mali vysoké stropy a kompletné príslušenstvo. V tej dobe si len málokto mohol dovoliť bývať v takomto bytovom dome. V spodnej časti sídlil krajčír, mäsiar a nachádzala sa tam tiež aj mliekareň.

Porges Palota bola do obdobia 50. rokov najvyššou budovou v Banskej Bystrici. Tiež bola prvou budovou v meste, v ktorej bol naprojektovaný výťah. Parcela je v tvare písmena V. Má šesť podlaží. V dvorovej časti, ktorý je čiastočne prekrytý sa nachádzajú pavlače, z ktorých sa vchádza do bytov. Budova má manzardovú strechu. Fasády sú zdobené secesným ornamentom. Hlavné priečelie je ukončené segmentovým štítom.

Budova je pamätná tým, že v nej pôsobil Klement Gottwald. V rokoch 1921 – 1922 v nej korigoval robotnícku tlač. Pripomína to aj pamätná tabuľa, ktorá sa nachádza na jej priečelí.

V roku 1945 bola budova znárodnená a prešla pod národnú správu bytového podniku. Neskôr budovu odkúpila Tesla a urobila v nej kancelárie. Tiež slúžila Závodom ťažkého strojárstva. Vtedy v nej bola zrealizovaná rekonštrukcia podkrovných priestorov, čím sa zvýšil počet pracovných miest. Rekonštrukcia nemala podstatný zásah do konštrukcie a ani na vzhľad budovy. Bola prevedená šetrným spôsobom. Zachované pôvodné väzby krovu boli priznané v interiéri. Odstránili sa nepoužívané komínové telesá a do roviny strešného plášťa sa zabudovali nové okná. Priestor, ktorý tu vznikol bol využitý pre dva veľkopriestorové ateliéry s kanceláriami pre 39 technických pracovníkov. Vykurovaný bol teplovodným systémom a mal vlastnú plynovú kotolňu, ktorá bola na tom istom podlaží. Ostatné podlažia boli vykurované elektrickými pecami. V lete fungovala na skvalitnenie podmienok klimatizácia. Celá rekonštrukcia mala náklad 1 150 000 Kčs, čo bol veľmi dobrý ekonomický výsledok.

## Zdroje
* Kto bol kto v histórii Banskej Bystrice 12552000
* Almanach a adresár mesta Banská Bystrica
* Osobnosti v dejinách mesta
* Dulla M., Moravčíková H.: *Architektúra Slovenska v 20. storočí*, vyd.: Slovart 2002
* Kašiarová, Martina: *Prvý výťah v Bystrici*. Banskobystrický žurnál 20, 2003
* Stražovec G.: *Rekonštrukcia podkrovia.* Architekt 25 – 26, 1982, s. 4

## Iné projekty

## Externé odkazy
* 

Kategória:Slovenskí architekti
Štefan Matej Padlička

**Štefan Matej Padlička** (* 12. október 1867, Pohronská Polhora – † 31. január 1940, Brezno) bol slovenský sochár.

## Rodina
* otec Matej Padlička
* matka Barbora Halászová
* manželka Pavla Mária rod. Sprengerová

## Životopis
R. 1892 dostal štipendium od Obchodnej a priemyselnej komory v Banskej Bystrici a študoval na Magyar királyi iparművész eti iskola v Budapešti. Po skončení umeleckých štúdií sa usadil v Budapešti, neskôr sa presťahoval do Brezna. Väčšinu prác robil pre poľnohospodárske múzeum v Budapešti. Vytváral modely domáceho i južného ovocia, zeleniny a húb a reliéfy plodov s konármi a listami. Robil aj modely domácich zvierat, v práci na modeloch pokračoval aj v Brezne. Autor soc. motivovaných realistických plastík a drobných komorných kompozícií. Jeho diela sú zastúpené v zbierkach v Bratislave.

## Ocenenie
* Roku 1900 dostal kráľovské pochvalné uznanie so striebornou a bronzovou medailou, 1903 striebornú medailu na výstave
* záhradníckeho spolku, diplom na výstave v Paríži, 1904 striebornú medailu na ovocinárskej výstave vc Budapešti

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike riadok 115 - evanjelická cirkev v Brezne; pokrstený ako Štefan Matěj Padlička

Kategória:Slovenskí sochári
Kategória:Osobnosti z Pohronskej Polhory
Pavol Pálfi

Gróf **Pavol (IV.) Pálfi** (Pálffy) - prídomok "Pálffy de Erdőd" (* 19. január 1592, hrad Červený Kameň – † 6. november 1653, Pálfiho palác, Bratislava, Uhorsko) bol krajinský hodnostár, palatín.

Pavlov otec Mikuláš Pálfi bol najvýznamnejším bojovníkom proti osmanským Turkom na sklonku 16. storočia. Pochádzal z nevýznamného šľachtického rodu zo Žitného ostrova. Vďaka svojim vojenským schopnostiam a bohatej manželke Márii Fuggerovej získal hodnosti a veľké majetky. Osmanských Turkov porazil v 26-tich bitkách. Za dobytie hradu Ráb v roku 1598 dostal grófsky titul. Jeho zásluhou sa rodina Pálfiovcov stala popredným rodom v Uhorsku. Pálfiovci mali na Slovensku rozsiahle majetky. 
Klenotom historického jadra Bratislavy je Pálfiho palác postavený v renesančnom slohu.

## Životopis
Jeho otcom bol Mikuláš Pálfi, matkou Mária, rod. Fuggerová (1566 - 1643). Jeho manželkou bola Františka rod. Khuenová de Belasy, z manželstva mali štyri deti: najstaršia dcéra neznámeho mena (zomrela v roku 1644), Ján Anton (1642 - 1694), Mária Magdaléna (1644 - 1684) a Ján Karol (1645 - 1694).

V roku 16251626 bol predsedom uhorskej komory, od roku 1625 hlavným kráľovským čašníkom, od roku 1640 dedičným kapitánom Bratislavského hradu a županom Bratislavskej stolice, od roku 1646 krajinským sudcom, od roku 1649 uhorským palatínom a miestodržiteľom. 

Ako krajinský sudca úspešne riešil náboženské spory, z poverenia panovníka riešil roku 1650 spor slovenských mešťanov s nemeckým patriciátom v Banskej Bystrici, stanovil zásadu paritného zastúpenia oboch národností v mestskej rade a pravidelné striedanie Slovákov a Nemcov v richtárskej a iných funkciách. Kúpil dom č. 16 na hlavnom námestí v Banskej Bystrici, známy ako Benického dom, nikdy v ňom nebýval, prenajímal ho. Vykonával stavebný dozor nad významnými cisárskymi stavebnými akciami. Jednou z najvýznamnejších bola prestavba Bratislavského hradu.

Zomrel vo svojom bratislavskom paláci dňa 6. novembra 1653 o siedmej hodine večer, pochovaný bol v dóme Sv. Martina.

## Ocenenie
* Roku 1634 povýšený do grófskeho stavu, španielskym kráľom Filipom IV.; vyznamenaný Radom zlatého rúna

## Referencie


## Literatúra
* Slovenský biografický slovník
* FUNDÁRKOVÁ, Anna: *Barokový aristokrat.* Bratislava : Veda, vydavateľstvo SAV, 2018. 236 s. ISBN 978-80-224-1694-8

## Externé odkazy
* 

Kategória:Narodenia v 1592
Kategória:Úmrtia v 1653
Kategória:Pálfiovci
Kategória:Uhorskí palatíni
Kategória:Osobnosti z Častej
Kategória:Uhorskí šľachtici
Kategória:Slovenskí šľachtici
Kategória:Krajinskí hodnostári
Kategória:Nositelia Rádu zlatého rúna
Kategória:Pochovaní v katedrále svätého Martina v Bratislave
Adam Paluíny

**Adam Paluíny** (* Slovensko) bol slovenský pedagóg.

## Životopis
Profesor syntaxe na gymnáziu v Banskej Bystrici (okolo 1716).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Ján Pálka

**Ján Pálka** (* 11. marec 1869, Liptovský Mikuláš - † 16. júl 1935, Bratislava) bol podnikateľ, továrnik.

Jeho otec Ján Pálka, matka Zuzana rod. Bellová, syn hudobný skladateľ Dušan Pálka, jeho manželka Darina rod. Jurenková.

## Životopis
Študoval na gymnáziu v Banskej Bystrici a v Levoči. Praktikant v kožiarskych fabrikách vo Viedni, Rijeke a v Nemecku, neskôr majiteľ kožiarskej továrne v Liptovskom Mikuláši. Neúspešne sa pokúsil premeniť továreň na účastinnú spoločnosť robotníkov so silným sociálnym programom. Autor hospodárskej sociálnoutopistickej teórie a prác o socializácii podniku. Člen Masarykovej akadémie práce a Sociálneho ústavu Československej republiky. Dozorca evanjelickej a. v. cirkvi, člen kultúrneho spolku Beseda v  Liptovskom Mikuláši.

## Dielo
* Socializácia v mojej továrni, Praha roku 1920

## Literatúra
* Slovenský biografický slovník

## Externé odkazy
* 

Kategória:Slovenskí podnikatelia
Kategória:Narodenia v 1869
Kategória:Úmrtia v 1935
Mikuláš Palko

**Mikuláš Palko** (* 11. január 1941, Detva-Korytárky) je slovenský sochár.

## Životopis
V roku 1955-1959 študoval na Škole umeleckého priemyslu v Bratislave, odbor rezbárstvo u prof. L. Korkoša. V roku 1959-1965 absolvoval štúdium na VŠVU v Bratislave v odd. figurálneho sochárstva u prof. J. Kostku. Pôsobil ako odborný asistent na Katedre výtvarnej výchovy na Pedagogickej fakulte v Banskej Bystrici (1966-1979). Vo svojej tvorbe sa venoval najmä komornému a monumentálnemu sochárstvu a kresbe. 

## Výstavy
Vystavoval na samostatných aj kolektívnych výstavách doma i v zahraničí: 
* Sochy, reliéfy, kresby (1981, Banská Bystrica)
* Výber zo sochárskej, maliarskej a grafickej tvorby (1984, Banská Bystrica)
* Retrospektíva (1998, Banská Bystrica)
* Z tvorby (1982, Bukurešť)
* Návštevníci z periférie (1999, Nitra)
* a i.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí sochári
Ján Paľo

**Ján Paľo** (* 1. august 1924, Hnúšťa – † 4. jún 1993, Banská Bystrica) bol maliar.

## Životopis
Riaditeľ galérie, organizátor výtvarného života na Strednom Slovensku. Venoval sa komornej maľbe a monumentálnej tvorbe. Riaditeľ Stredoslovenskej galérie, dnes Štátna galéria v Banskej Bystrici (1966-1985). Predseda výboru Krajskej organizácie Zväzu slovenských výtvarných umelcov v Banskej Bystrici (1960-1964, 1969-1988). Vystavoval v Banskej Bystrici (1984, 1989).

## Ocenenie
* zaslúžilý umelec

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí maliari
Kategória:Osobnosti z Hnúšte
Adolf Palúch

**Adolf Palúch** (* 24. jún 1895, Kalište – † 22. jún 1977, Banská Bystrica) bol robotník a funkcionár KSČ.

## Rodina
* otec: Jozef Palúch
* matka Mária rod. Tišliarová
* manželka: Helena rod. Náterová.

## Životopis
Pracoval ako robotník ČSAD (1951 – 1952), n.p. Stavoindustria (1952 – 1965) v Banskej Bystrici. Člen oblastného výboru KSČ v Banskej Bystrici, počas SNP vedúci orgán ilegálnej KSS a predseda RNV v Kališti. Po oslobodení funkcionár podnikových a miestnych orgánov KSČ a spoločenských organizácií.

## Ocenenie
* Roku 1965 vyznamenaný Za zásluhy o výstavbu, 1975 Radom práce

## Literatúra
* PALÚCH, Adolf. In: 

## Ďalšia literatúra
* PALÚCH, Adolf Ondrej. 
* Kalište. In: 

## Externé odkazy
* 
* Záznam o narodení a krste v matrike záznam číslo 51 - farnosť Podkonice

Kategória:Osobnosti SNP
Kategória:Členovia KSČ/KSS
Kategória:Osobnosti z okresu Banská Bystrica
Štefan Palúch

**Štefan Palúch** (* 24. november 1911, Donovaly – † 9. jún 1972, Bratislava) bol slovenský pedagóg.

## Životopis
Základnú školu navštevoval v Podbrezovej, 19271928 študoval na reálnom gymnáziu v Nitre, v Ružomberku. Pedagogické vzdelanie získal na učiteľskom ústave v Lučenci, 19391944 na Právnickej fakulte Slovenskej univerzity, 19561958 na Vysokej škole pedagogickej v Bratislave. Ako učiteľ pôsobil na viacerých miestach na Slovensku, 19511953 referent Povereníctva školstva, 19531959 odborný asistent na Vysokej škole pedagogickej, 19591964 odborný, 19641972 vedecký pracovník Výskumného ústavu pedagogického v Bratislave. Vo vedeckovýskumnej paxi sa zameral na otázky výchovy a vzdelávania  rob. dorastu a štúdiom pracujúcich  popri zamestnaní. Odbornými článkami o tejto problematike prispieval do odbornej pedagogickej tlače  o.&nbsp;i. *Učiteľské noviny*, *Rodina a škola*, *Pedagogika*.

## Ocenenie
* 1968 – zaslúžilý školský pracovník

## Referencie

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí pedagógovia
Kategória:Osobnosti z Donovál
Kategória:Absolventi Právnickej fakulty Univerzity Komenského v Bratislave
František Paňák

vľavo|náhľad|221x221bod|František Paňák SJ
**František Paňák** (* 25. január 1908, Oravský Podzámok† 28. október 1997, Košice) bol slovenský rímskokatolícky kňaz, predseda spolku Detvan a Považan v Prahe, sekretár Malej študentskej dohody (medzinárodná organizácia študentov ČSR, Juhoslávie a Rumunska), predseda komisie pre kultúrne styky v Svaze československého studentstva, jezuita, publicista a prekladateľ.

## Životopis
Študoval (1919) nižšie gymnázium v Dolnom Kubíne, (1923) vyššie gymnázium v Levoči, (1924-27) lyceum v Nimes a Dijone (kde zmaturoval 20.októbra 1927), (1927-1932) právnickú fakultu Karlovej univerzity v Prahe (kde promoval 16.decembra 1932). Pracoval ako (1933-1934) štátny úradník na Prezídiu Zemského Úradu v Prahe a ako (1934-1938) samostatný referent neskôr vedúci pracovník v organizačnom oddelení Matice Slovenskej v Martine. (1938) Vstúpil do noviciátu Spoločnosti Ježišovej v Ružomberku. Študoval (1939-1941) Filozofický a Teologický inštitút v Záhrebe, (1941-1944) Teologický inštitút v Banskej Bystrici (kde 11. júna 1944 prijal kňazskú vysviacku v katedrále), 1944 až 45 pôsobil ako operárius medzi mládežou v Bratislave. (1946-1947) Teologické štúdiá a tretiu probáciu absolvoval v Ineuil pri Bourges. 

Nábožensky prenasledovaný (po roku 1950) - internovaný 1950, uväznený a vypočúvaný 1952 až 1954, odsúdený v roku 1954 za trestný čin velezrady na 8 rokov. Výkon trestu (1954-1960) Ilava, Valdice, Tmavý Důl v Rtyni. V máji 1960 zvyšok trestu odpustený na základe amnestie prezidenta republiky. 1960 až 1964 pracoval ako murár, lesný robotník, cestár a žeriavnik na Orave a v okolí. V rokoch 1964 až 1968 pracoval ako pomocný údržbár v Mitrove na Morave. Od roku 1968 bol výpomocným duchovným v Dóme sv. Alžbety v Košiciach. 

Prispel k činnosti podzemnej cirkvi na Východnom Slovensku (od roku 1970). Autor knihy o slobodomurároch a prekladu filozofického diela zo slovinčiny. Náboženský publicista, prekladateľ, rímskokatolícky kňaz, jezuita.

## Literatúra
* Kto bol kto v histórii Banskej Bystrice 12552000
*Páter František Paňák SJ, Jozef Gnip, Vydavateľstvo Dobrá Kniha, ISBN 978-80-7141-595-4
*Páter Paňák a Košice, Zborník z vedeckej konferencie pri príležitosti 100. výročia od jeho narodenia, ISBN 978-8089361-04-5

## Externé odkazy
* 

Kategória:Slovenskí rímskokatolícki kňazi
Kategória:Slovenskí publicisti
Kategória:Osobnosti z Oravského Podzámku
Gašpar Pánik

**Gašpar Pánik** (* 6. január 1885, Trstená - † 22. január 1933, Bridgeport) bol národnokultúrny pracovník, publicista, rímskokatolícky kňaz.

## Životopis
Študoval na gymnáziu v Banskej Bystrici. Organizátor duchovného a kultúrneho života Slovákov v Spojených štátoch, spoluzakladateľ Združenia slovenských katolíkov a slovenského denníka Telegraf. Autor článkov v krajanskej tlači.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Slovenskí publicisti
Kategória:Narodenia v 1885
Kategória:Úmrtia v 1933
Otto Pánczel

**Otto Pánczel** (*   Slovensko) bol športový funkcionár.

## Životopis
Spoluzakladateľ a predseda prvého oficiálneho športového klubu BSC v Banskej Bystrici (1900).

## Literatúra
* Kto bol kto v histórii Banskej Bystrice 12552000

## Externé odkazy
*
Alexander Parassin

**Alexander Parassin** (* 14. marec 1883, Brezno - † 4. júl 1941, Bratislava) bol verejný činiteľ, publicista, básnik. Pseudonym: Dobromil

## Rodina
* otec Alexander Parašin
* matka Antónia rod. Longauerová
* manželka Ema rod. Mešková 

## Životopis
Po ukončení základnej a meštianskej školy v Brezne, 1901-1902 absolvoval náukobeh verejnej správy v Debrecíne. Pôsobil ako úradník verejnej správy na viacerých miestach Slovenska, 1938-1941 radca verejnej správy vnútornej Župného úradu v   Bratislave. Zaslúžil sa o elektrifikáciu, reguláciu vodných tokov, budovanie železničnej trate Krupina - Zvolen, podporoval rozvoj školstva, riešil problematiku slovensko - maďarských vzťahov. Organizátor charitatívnej činnosti, predseda sociálnych spolkov, 
člen výboru Okresného osvetového zboru vo Zvolene, člen Matice slovenskej, Sokola. Autor článkov o verejnej správe, poslovenčoval hry z maďarčiny a z češtiny. Uverejňoval príležitostnú poéziu, poéziu s lyrickým opisom prírody, písal aj gratulačné básne. Jeho  občianska, prírodná i ľúbostná lyrika nedosahuje dobový priemer.

## Dielo
* Decenium 1918-1928, Zvolen roku 1928
* Krásy naše, Zvolen roku 1930
* Letné sloky, Komárno roku 1938

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí publicisti
Eliáš Paršic

**Eliáš Paršic** (Parschitius) (* Žilina) bol slovenský evanjelický kňaz a náboženský spisovateľ.

## Rodina
* otec Juraj Mikuláš Paršic
* matka Katarína rod. Košeľová 

## Životopis
Študoval v Rajci, Kremnici, Bratislave, Ružomberku a 1645-1648 na univerzite v Gdansku. Pôsobil ako konrektor v Košiciach, v Žiline, 1648-1650 v Banskej Bystrici, neskôr učiteľ, od  1652 diakon v Trenčíne. Autor niekoľkých dišpút o ľudskom živote, o osobe Krista, polemizoval proti katolíckej vierouke.

## Dielo
* Disputatio publica de causis mortis Christi..., Gdansk roku 1646
* Theologia apostolica Romana oraculis, Gdansk roku 1648
* Examen doctrinae publicae et syncretismi ecclesiarum reformaturum de persona Christi..., Gdansk roku 1650

## Literatúra
* Slovenský biografický slovník

## Externé odkazy
* Dielo (Parschitius Illés)
* 

Kategória:Narodenia v 17. storočí
Kategória:Slovenskí evanjelickí kňazi
Kategória:Slovenskí náboženskí spisovatelia
Ladislav Paška

**Ladislav Paška**, tiež *Laco Paška* (* 27. jún 1923, Ružomberok – † 18. december 2007, Liptovský Mikuláš) bol slovenský novinár a spisovateľ.

## Životopis
Študoval na strednej škole v Ružomberku a v Banskej Bystrici, 1950 – 1953 žurnalistiku v Prahe, 1958 – 1962 v Bratislave a v Žiline, 1961 – 1963 absolvoval Priemyselnú školu stavebnú v Banskej Bystrici. Pôsobil ako redaktor na viacerých miestach  Slovenska, 1963 – 1964 technik a stavbyvedúci v podniku Stredoslov. stavby v Banskej Bystrici, 1972 – 1989 opäť z politických dôvodov robotník, neskôr úradník, od 1990 riaditeľ Domu Matice slov. v Liptovskom Mikuláši. Ako publicista debutoval  knihami reportáží zo života slov. vojakov v Taliansku. Popri publicistike sa od roku 1942 venoval aj umeleckej literatúre, časopisecky uverejňoval krátke prózy a nadrealistické básne. Po nútenej odmlke sa k publicistickej tvorbe vrátil až 
počas roku 1968 a po ďalšej prestávke  len po novembri 1989, čo dokumentujú súbory esejí o významných osobnostiach Liptova. Jeho publicistické dielo uzatvára vlastivedná práca o Liptovskom Mikuláši a profilový výber  z publicistiky.

## Dielo
* Strach z úsvitu (1946)
* Ako to bolo v Itálii (1946)
* Aby národ žil (1948)
* Kronika Liptovského Mikuláša (1948)
* Dnešným ľuďom (1949)
* Mladými očami (1960)
* Modré dni (1969)
* Podopretý vetrom (1996)
* Pozdrav svojmu mestu (1969)
* Takí boli (1998)
* Poznaj svoje mesto (1998)
* Fragmenty desaťročí (1998)

## Literatúra
* Slovenský literárny kalendár

## Externé odkazy
* 

Kategória:Slovenskí spisovatelia
Kategória:Slovenskí novinári
Kategória:Slovenskí autori náučnej literatúry
Kategória:Osobnosti z Ružomberka
Ján Paškan

generálmajor MUDr. **Ján Paškan** (* 27. január 1907, Ochtiná – † 1. september 1989, Bratislava) bol slovenský lekár a generál.

## Životopis
Prednosta zdravotnej služby MNO v Bratislave. Účastník protifašistického odboja a SNP. Počas SNP príslušník veliteľstva 1. československej armády na Slovensku v Banskej Bystrici, prednosta zdravotníckej služby (1944). Organizátor vojenského a civilného zdravotníctva, náčelník Vojenskej nemocnice v Bratislave, vedúci Katedry vojnového zdravotníctva Inštitútu ďalšieho vzdelávania lekárov a farmaceutov v Bratislave. Spoluautor odborných prác, autor článkov o zdravotníctve v SNP. Nositeľ viacerých vyznamenaní.

## Ocenenia
* 1999 – Rad Ľudovíta Štúra II. triedy

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Držitelia Radu Ľudovíta Štúra II. triedy – vojenského
Kategória:Slovenskí lekári
Kategória:Slovenskí generáli
Kategória:Osobnosti z Ochtinej
Ján Paškay

**Ján Paškay** (* 16. apríl 1897, Banská Štiavnica – † 14. máj 1956, Banská Bystrica, pochovaný v Banskej Štiavnici) bol funkcionár KSČ a verejný činiteľ.

Jeho otec František Paškay, matka Anna rod. Višňovská, manželka Gizela rod. Sommerová.

## Životopis
Vyučil sa za rezbára v dielni na výrobu kostolného náradia v Banskej Štiavnici. Pracoval ako robotník vo Zvolene, Banskej Štiavnici, Banskej Belej. Roku 1919 príslušník maďarskej ČA, 1921 zakladajúci člen KSČ. Pre rev. činnosť štátnym aparátom perzekvovaný, väznený v Banskej Bystrici, Banskej Štiavnici, v Leopoldove. Počas SNP predseda OV KSS v Banskej Štiavnici, člen partizánskych skupín, spolupracovník 5. ústredného ilegálneho vedenia KSS.

## Ocenenie
* Roku 1945 vyznamenaný Čs. vojnovým krížom 1939, roku 1946 Radom  SNP II. tr.

## Literatúra
* Slovenský biografický slovník

## Externé odkazy
* 

Kategória:Slovenskí komunistickí funkcionári
Kategória:Osobnosti z Banskej Štiavnice
Ondrej Patai

**Ondrej Patai** (* 28. november 1697, Szécsény - † 15. marec 1756, Trnava) bol  náboženský spisovateľ, pedagóg, rímskokatolícky kňaz, zemianskeho pôvodu.

## Životopis
Narodil sa v zemianskej rodine Ondrejovi Pataiovi a Helene rod. Jánosiovej. Od roku 1717 príslušník jezuitskej rehole, študoval na jezuitských univerzitách. Učiteľ filozofie na kolégiu v Kluži, rektor kolégia 1738-1739 v Oradei, 1739-1750 v Kluži a Trnave. Od roku 1754 pôsobil v Banskej Bystrici, neskôr v Trnave. Autor náboženských a príležitostných spisov, historickej práce a životopisu grófky Hallerovej.

## Dielo
* Oliva verae pacis..., Cluj 1731
* Virágokat szedţ mennyei kertész..., Cluj 1744
* Gróf Haller Katalin, gróf Csáky Zsigmond özvegye élete..., Cluj 1752

## Literatúra
* Slovenský biografický slovník

## Externé odkazy
* 
* Záznam o narodení a krste v matrikefarnosti Szecsény

Kategória:Slovenskí náboženskí spisovatelia
Kategória:Slovenskí rímskokatolícki kňazi
Kategória:Narodenia v 1697
Kategória:Úmrtia v 1756
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Kategória:Slovenskí pedagógovia
Michal Patzier

**Michal Patzier** (* 25. september 1748, Krompachy – † 29. august 1811, Banská Štiavnica) bol slovenský banský odborník, chemik.

Jeho otec bol Daniel Patzir a matka Terézia Patzirová.

## Životopis
Navštevoval jezuitské školy, 17811783 študoval na Baníckej akadémii v Banskej Štiavnici. Od roku 1774 praktikant v Smolníku, 1780 v striebornej hute v Banskej Bystrici a v sciedzacej hute v Tajove. Od roku 1786 prednášal na katedre chémie, mineralógie a metalurgie na Baníckej akadémii v Banskej Štiavnici, napokon vrchný hospodársky a lesný inšpektor, od roku 1791 prísediaci Hlavný komorgrófskeho úradu v Banskej Štiavnici, 1792 banský radca. Zdokonalil spracovateľské postupy pri výrobe striebra, zlata a antimónu.

## Dielo
* Anleitung zur mettallurgischen Chemie 1-4, Budapešť roku 1805

## Literatúra
* Slovenský biografický slovník

## Externé odkazy
* 
* Záznam o narodení a krste v matrike 

Kategória:Slovenskí chemici
Kategória:Slovenskí banskí inžinieri
Kategória:Absolventi Baníckej a lesníckej akadémie v Banskej Štiavnici
Kategória:Vyučujúci na Baníckej a lesníckej akadémii v Banskej Štiavnici
Kategória:Osobnosti z Krompách
Zora Paulendová

**Zora Paulendová**, rod. *Veselová* (* 28. január 1905, Zvolen – † 17. jún 1999, Zvolen) bola  slovenská herečka a protifašistická bojovníčka.

## Rodina
* otec Ján Vesel (1862 – 1931)
* matka Kornélia Veselová, rod. *Barányová* (1866 – 1945)
* súrodenci Elena Nábělková, Ivan Vesel, Milan Vesel, Mirko Vesel, Miloš Vesel, Mária Vašková, Oľga Izáková Otevřelová, Kornélia Kozmálová, Želmíra Kittnerová

## Životopis
Spoluzakladateľka Divadla Jozefa Gregora Tajovského vo Zvolene. Zúčastnila sa protifašistického odboja. Po potlačení SNP bola za podporu svojich bratov, účastníkov SNP, väznená (4. decembra 1944-30. januára 1945). Hrávala v Mestskom divadelnom združení v Banskej Bystrici (od 1912).

## Literatúra
* Kto bol kto v histórii Banskej Bystrice 12552000

## Externé odkazy
* 

 
Kategória:Slovenské divadelné herečky
Kategória:Divadlo Jozefa Gregora Tajovského
Kategória:Osobnosti SNP
Kategória:Osobnosti zo Zvolena
Daniel Paulini

**Daniel Paulini** (*   Prievidza  †  1623, Oravský Podzámok) bol evanjelický kňaz, náboženský spisovateľ a filozof.

## Rodina
* otec: Samuel Paulini
* matka: Barbora rod. Fabriciová 

## Životopis
Pochádzal z rodiny považsko-bystrického seniora. Základné vzdelanie získal v Považskej Bystrici (1601-1603), Bytči (1608) a Spišskej Novej Vsi. Študoval vo Wittenbergu (od roku 1614). Učiteľ v Bytči a Banskej Bystrici, rektor školy v Bánovciach (1616), dvorný kazateľ vdovy Thurzovej na Oravskom Podzámku. Vo Wittenbergu autor niekoľkých dišpút o matafyzických teologických otázkach.

## Dielo
* *Disputatio logica sexta de interpretatione*, Wittenberg, 1614
* *Disputationum metaphysicarum prima de constitutione metaphysicae*, Wittenberg, 1614

## Literatúra
* Evanjelici v dejinách slovenskej kultúry

## Externé odkazy
* 

Kategória:Slovenskí evanjelickí kňazi
Kategória:Úmrtia v 1623
Kategória:Narodenia v 16. storočí
Kategória:Slovenskí náboženskí spisovatelia
Kategória:Slovenskí filozofi
Kategória:Osobnosti z Prievidze
Iľja Paulíny-Tóth

**Iľja Paulíny-Tóth** (*de Tőre et Tóthmegyer*; * 27. december 1896, Martin – † 12. február 1965, Bratislava) bol slovenský verejný činiteľ, vysokoškolský pedagóg a lekár; vnuk Viliama Pauliny-Tótha; syn Žigmunda Pauliny-Tótha a Margity Pauliny-Tóthovej; manžel Heleny Petzovej.

## Životopis
Narodil sa v rodine Žigmunda Pauliny-Tótha a jeho manželky Margity Pauliny-Tóthovej. Mal troch bratov - Jána, Platona a Viliama. Študoval na gymnáziu v Banskej Bystrici a v Šoprone, neskôr na lekárskej fakulte univerzít v Budapešti a v Bratislave. 
Zúčastňoval sa národného kultúrneho pohybu, v roku 1918 podpísal martinskú Deklaráciu slovenského národa, v roku 1919 bol členom československej delegácie v Budapešti. Bol prívržencom a členom Slovenskej národnej strany.
Po vypuknutí Slovenského národného povstania odišiel na povstalecké územie, od 1. september 1944 bol spolupovereníkom a od 5. september 1944 zástupcom povereníka Slovenskej národnej rady pre zdravotníctvo. Po prechode Slovenského národného povstania do hôr pôsobil ako lekár partizánskeho oddielu *Smrť fašizmu*.
Neskôr bol členom Demokratickej strany, poslancom Slovenskej národnej rady v rokoch  1945 - 1946 a predsedom jej rozpočtového výboru. Pôsobil tiež ako hlavný zdravotný komisár Bratislavy, podpredseda Ústrednej jednoty československých lekárov a po oslobodení pracoval ako externý profesor na lekárskej fakulte Univerzity Komenského v Bratislave. Pôsobil ako riaditeľ Štátnej infekčnej nemocnice v Bratislave. Je tiež autorom článkov a štúdií v odbornej tlači.

## Ocenenie
*1945 - Rad SNP I. triedy

## Literatúra
* *[[Slovenský biografický slovník]]*

## Externé odkazy
* Záznam o narodení a krste v matrike evanjelický zbor v Martine riadok 1, pokrstený ako Eliáš Žigmund Paulíny-Tóth
* 

Kategória:Osobnosti z Martina
Kategória:Slovenskí lekári
Kategória:Slovenskí politici
Kategória:Signatári Martinskej deklarácie
Kategória:Príslušníci zemianskeho stavu
Kategória:Tóthovci
Kategória:Uhorskí šľachtici
Kategória:Slovenskí šľachtici
Alžbeta Pappová

**Alžbeta Pappová** (* 23. november 1909, Banská Bystrica – † 1. august 1959, Trenčín) bola slovenská klaviristka, hudobná pedagogička.

## Rodina
* otec Július Papp
* matka Margita rod. Teplická 

## Životopis
Študovala na strednej škole v Banskej Bystrici, 1927-1933 klavír na Hudobnej a dramatickej akadémii v Bratislave. Roku1933 -1946 učiteľka hudobnej výchovy na gymnáziu v Prievidzi, 1946-1954 učiteľka klavírnej hry ma Hudobnej škole, 1954-1959  na Št. konzervatóriu v Bratislave. Pôsobila aj ako interpretka v rôznych miestach Slovenska. Členka komisie pre učebné  osnovy, št. skúšobnej komisie a vedúca inštruktážnych kurzov pre učiteľov hry na klavíri. Autorka skrípt metodiky hry  na klavíru, zostavila a revidovala albumy klavírnych skladieb.

## Dielo
* Album pre mládež. Zbierka ľahkých klavírnych skladieb pre 1. ročník hudobných škôl, Bratislava roku 1958

## Literatúra
* Slovenský biografický slovník

## Externé odkazy
* 

Kategória:Narodenia v 1909
Kategória:Úmrtia v 1959
Kategória:Slovenskí hudobní pedagógovia
Kategória:Slovenskí klaviristi
Kategória:Osobnosti z Banskej Bystrice
Ján Paulíny-Tóth

**Ján Paulíny-Tóth** **de Tőre et Tóthmegyer** (* 29. september 1903, Martin – † 15. marec 1966, Londýn, Spojené kráľovstvo) bol slovenský politik a právnik; vnuk Viliama Pauliny-Tótha; syn Žigmunda Pauliny-Tótha a Margity Pauliny-Tóthovej; švagor Heleny Petzovej.

## Životopis
Narodil sa v rodine Žigmunda Pauliny-Tótha a jeho manželky Margity Pauliny-Tóthovej. Mal troch bratov – Iľju, Platona a Viliama. Študoval na gymnáziu v Banskej Bystrici a v Dijone, neskôr na *École libre des Sciences Politiques* v Paríži a právnickej fakulte Univerzity Komenského v Bratislave.

Po ukončení štúdií pôsobil ako advokát v Bratislave, v rokoch 19451948 ako československý veľvyslanec v Ríme. Bol popredným činiteľom Slovenskej národnej strany, členom ústredného výboru, v roku 1937 bol zodpovedným redaktorom Slovenských národných novín. Po smrti Martina Rázusa bol v roku 1938 zvolený za predsedu Slovenskej národnej strany. Bol tiež signatárom žilinskej dohody slovenských politických strán o autonómii 6. októbra 1938. Krátko na to Slovenská národná strana splynula s Hlinkovou slovenskou ľudovou stranou, no s ľudákmi sa rozišiel a po rozbití republiky emigroval do Francúzska. V roku 1941 bol odsúdený Hlavný súdom v Bratislave za protifašistickú činnosť na 15 rokov väzenia. Po porážke Francúzska prešiel do Benešovej odbojovej garnitúry v Spojenom kráľovstve. Stal sa podpredsedom londýnskej československej štátnej rady a po roku 1948 zostal v zahraničí ako hlásateľ BBC a spolupracovník slovenských organizácii a spolkov.

## Ocenenie
* 1947 – vyznamenaný Radom SNP I. triedy

## Literatúra
* Slovenský biografický slovník

## Externé odkazy
* 

Kategória:Slovenskí politici
Kategória:Politici SNS (historickej)
Kategória:Osobnosti z Martina
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici